TMI แย้ม COD โรงไฟฟ้าก๊าซชีวภาพ 1 MW ต้นปี 63 บุ๊กรายได้ 23-27 ลบ./ปี
TMI แย้ม COD โรงไฟฟ้าก๊าซชีวภาพ 1 MW ต้นปี 63 บุ๊กรายได้ 23-27 ลบ./ปี
TMI แย้ม COD โรงไฟฟ้าก๊าซชีวภาพ 1 MW ต้นปี 63 บุ๊กรายได้ 23-27 ลบ./ปี
18 พ.ย. 2562

นายธีระชัย ประสิทธิ์รัตนพร กรรมการผู้จัดการ บริษัท ธีระมงคล อุตสาหกรรม จำกัด (มหาชน) หรือ TMI เปิดเผยว่า ในขณะนี้บริษัทได้เป็นเจ้าของโครงการโรงไฟฟ้าก๊าซชีวภาพ ขนาดกำลังการผลิต 0.99 เมกกะวัตต์ (MW) ที่อําเภอบ้านแพ้ว จังหวัดสมุทรสาคร
สำหรับวัตถุดิบในการผลิตหลักในการผลิตไฟฟ้า โดยบริษัทจะใช้ผลผลิตทางการเกษตรในบริเวณใกล้เคียงของโรงไฟฟ้า ดังนั้นโครงการผลิตไฟฟ้าจากก๊าซชีวภาพดังกล่าว ทางบริษัทคาดว่าเปิดจะสามารถเปิดดำเนินการได้ประมาณเดือนมกราคม 2563
โดยในเบื้องต้นบริษัทคาดว่าจะมีรายได้จากการผลิตไฟฟ้าจากก๊าซชีวภาพอยู่ที่ 23-27 ล้านบาทต่อปี โดยมีอัตรากำไรสุทธิอยู่ที่ 35-40% ซึ่งการลงทุนครั้งนี้บริษัทมีได้การปรับปรุงโครงการ โดยจะใช้เงินทุนไม่เกิน 40-50 ล้านบาท และมีแหล่งเงินทุนมาจากเงินทุนหมุนเวียนของบริษัท
ทั้งนี้โครงการผลิตไฟฟ้าจากก๊าซชีวภาพดังกล่าว มีสัญญาซื้อขายไฟฟ้า เลขที่VSPP-PEA-104/2555 มีผลบังคับใช้ตั้งแต่วันที่ 31 ธันวาคม 2556 มีระยะเวลา 5 ปี และต่อเนื่องครั้งละ 5 ปี ซึ่งเป็นสัญญาซื้อขายไฟฟ้ากับการไฟฟ้าส่วนภูมิภาค ขนาดกําลังการผลิต 0.99 เมกะวัตต์ ที่ระดับแรงดัน 22,000 โวลท์ โดยมีอัตราค่าพลังงานไฟฟ้า เป็นอัตราค่าพลังงานขายปลีกตามประกาศโครงสร้างอัตราค่าไฟฟ้าขายปลีก ตามประเภทการใช้ไฟฟ้าของผู้ผลิตไฟฟ้าขนาดเล็กมาก ซึ่งมารวมกับค่าไฟฟ้าตามสูตรการปรับอัตราค่าไฟฟ้าโดย อัตโนมัติขายปลีก (Ft ขายปลีก) และได้รับการสนับสนุนค่าไฟฟ้าส่วนเพิ่ม(Adder) ที่ 0.50 บาท เป็นระยะเวลา 8 ปี